Lav et referat af nedenstående tekst:

Tekst:
Mel, mælkechokolade og mayonnaise. Varerne står på rad og række, så det ser ordentligt og overskueligt ud i Aalborgs nye butik, der sælger overskudsvarer. Den hedder Wefood, og den er drevet af cirka 65 frivillige i samarbejde med Folkekirkens Nødhjælp. Håbet er, at butikken kan være med til at mindske madspild. 18-årige Henrik Mortensen er én af butikkens frivillige, og han har været frivillig mange steder. Så han ved, hvad det går ud på. Alligevel er det stadig lidt af en drøm at arbejde som frivillig - og særligt det at stå ved kassen er noget, han holder af. - Det har jeg ønsket mig, siden jeg var otte år gammel. Så det er fedt at prøve, siger Henrik Mortensen. Unge som ældre nyder at være frivillig Han har været frivillig i butikken, lige siden den åbnede tilbage i juli. Wefood er Danmarks første supermarked, der udelukkende sælger overskudsvarer fra andre butikker. Og at være frivillig her er i den grad et arbejde, som Henrik Mortensen holder af. - Jeg elsker kundekontakt - og bare at hjælpe, siger Henrik Mortensen. Trods sin unge alder har han stor erfaring som frivillig, og det er lige modsat Bente Melgaard, der netop er gået på pension. Derfor har hun valgt at fylde hverdagen med arbejdet som frivillig i Wefood cirka to gange om ugen. - Det giver mig en glæde at komme ud - og det, at jeg kan bruges, synes jeg, er dejligt, siger Bente Melgaard. Vigtigt at gøre noget for andre Mandag formiddag havde de frivillige travlt med at trimme og gøre butikken i stand, så den var klar til at blive fejret med et besøg af blandt andre fødevareminister Rasmus Prehn (Soc.dem). Besøget blev også fejret med - hvad der skulle være - verdens længste kage-træstamme, der selvfølgelig også var lavet af overskudsvarer. Den blev 10 meter og 23 centimeter. Ved fejringen mødte flere hundrede nordjyder op for at smage kagen, og Rasmus Prehn nød at se så mange nordjyder og frivillige støtte det nye koncept. - Jeg bliver helt rørt over det, for det er simpelthen så godt. Det er vigtigt for os mennesker at kunne gøre noget for andre end os selv, siger Rasmus Prehn.

Referat:
Aalborg har fået en ny butik, der sælger overskudsvarer fra andre butikker. En af de cirka 65 frivillige er 18-årige Henrik Mortensen, der brænder for at mindske madspild.